לשכר גאה

לֶשְׁכָּר גָאהּ (בפשטו: لښکرګاه, בפרסית: لشکرگاه) היא עיר בדרום-מערב אפגניסטן, בירת מחוז הלמנד. נכון ל-1 בינואר 2020 מתגוררים בעיר כ-190,555 תושבים. העיר ממוקמת מערבית לקנדהאר ודרום-מזרחית להראת. ישנה פעילות חקלאית רבה באזור זה, למרות צחיחותו.

היסטוריה 
סביבת לשכר גאה הייתה תחת שלטון השושלת הצפארית במאה ה-9. העיר נכבשה על ידי האימפריה הדוראנית בשנת 1747. הבריטים הגיעו לאזור בשנת 1840 במסגרת המלחמה האנגלו-אפגנית הראשונה, אך עזבו כשנה מאוחר יותר. לשכר גאה שימשה מקום מרכזי חשוב לכוחות האפגניים בזמן המלחמה האנגלו-אפגנית השנייה בשנים 1878–1880.

בשנת 1992 (לאחר סיום מלחמת אפגניסטן) נפלה העיר לידי המוג'אהדין, ובשנים שלאחר מכן נכבשה שוב בידי הטליבאן. היא שוחררה משלטון הטליבאן בשנת 2001 בידי חיל הנחתים של ארצות הברית וכוח הסיוע הביטחוני הבינלאומי. העיר הותקפה פעמים רבות על ידי הטאליבאן בשנת 2008.
ב-13 באוגוסט 2021, בעקבות נסיגת כוחות ארצות הברית מאפגניסטן, כבשו כוחות הטליבאן את העיר.

קישורים חיצוניים

הערות שוליים

אפגניסטן: ערים
מחוזות אפגניסטן: ערי בירה